**Pályázati kiírás ügyvezető (vezető tisztségviselő) pozíció betöltésére**

**Cegléd Város Önkormányzata pályázatot hirdet Cegléd Város Önkormányzatának tulajdonában lévő Kossuth Művelődési Központ Nonprofit Közhasznú Korlátolt Felelősségű Társaság (Székhelye: 2700 Cegléd, Kossuth tér 5/A., Cg.13-09-184838) ügyvezető (vezető tisztségviselő) pozíció betöltésére.**

A Kossuth Művelődési Központ Nonprofit Közhasznú Korlátolt Felelősségű Társaság a helyi közművelődés alapszolgáltatások biztosítása mellett tevékenységének területén médiaszolgáltatási, sajtótermék-kiadási, turisztikai információ-szolgáltató feladatokat is ellát. A cég tevékenységei felsorolását a létesítő okirat tartalmazza, valamint Cegléd Város Önkormányzata Képviselő-testületének 36/2018.(XII.28.) önkormányzati rendelete a közművelődési alapszolgáltatásokról és a feladat ellátásáról 5.§-a szerint feladata a nagyszabású kulturális rendezvények, nemzeti ünnephez és városi hagyományhoz kapcsolódó nagyrendezvények, fesztiválok, előadások, koncertek szervezése. Feladatait Cegléd Város Önkormányzatával megkötött közművelődési megállapodás (közfeladat-ellátási szerződés) keretében látja el.

**Az ügyvezető által ellátandó feladatok:**

A Társaság létesítő okiratában foglalt feladatok ellátása, kötelezettségek teljesítése, a Társaság működésének, gazdálkodásának szervezése, vezetése és ellenőrzése a Társaság céljaival összhangban, illetve a Társaság alkalmazottai felett a munkáltatói jogkör gyakorlása.

**A foglalkoztatás jellege**: megbízási jogviszony

Jelen pályázati kiírás alapján a Társaság ügyvezetését a vezető tisztségviselő a Polgári Törvénykönyvről szóló 2013. évi V. törvény (továbbiakban: Ptk.) 3:112. § (1) bekezdésében foglaltak szerint megbízási jogviszony keretében látja el. Erre tekintettel az ügyvezetőnek, mint a társaság vezető tisztségviselőjének a jogviszonyára megbízási jogviszony esetén a Ptk. vonatkozó rendelkezései irányadók.

**A foglalkoztatás időtartama**:

2026. január 1. napjától 2030. december 31. napjáig, 5 év határozott időtartamra.

**Díjazásra vonatkozó információk**:

A díjazás és személyi juttatások megállapítására a Felek közötti megállapodás az irányadó. A díjazás és személyi juttatások megállapításának kérdésében Cegléd Város Önkormányzatának Képviselő-testülete, mint a Társaság legfőbb szerve jogosult dönteni.

**A munkavégzés helye:**

A Megbízó székhelye és a jogviszony jellegéből fakadó, a Megbízó által megadott egyéb hely.

**Pályázati feltételek:**

* magyar állampolgárság,
* 90 napnál nem régebbi hatósági erkölcsi bizonyítvány a Ptk. 3:22. § (4)-(6) bekezdései szerinti feltételek igazolásáról,
* felsőfokú végzettség és közművelődési szakképzettség vagy  
  nem szakirányú felsőfokú végzettség és felsőfokú szakirányú szakképesítés,
* legalább 5 (öt) éves vezetői gyakorlat,
* végzettségének, szakképzettségének vagy szakvizsgájának és egyben a társaság alaptevékenységének megfelelő feladatkörben legalább ötéves szakmai tapasztalat.

**A pályázat elbírálása során előnyt jelent:**

* egyéb szakirányú felsőfokú végzettség (közgazdasági, pénzügyi, jogi),
* állami, önkormányzati intézményben, gazdasági társaságban szerzett művelődésszervezői, vezetői gyakorlat,
* pályázati, projektvezetési, rendezvényszervezési tapasztalat,
* stratégiai szemlélet,
* kiváló szervező és problémamegoldó képesség,
* kiváló kommunikációs képesség, együttműködési hajlandóság,
* B kategóriás jogosítvány.

**A pályázathoz csatolni kell:**

* fényképpel ellátott részletes szakmai önéletrajzot,
* iskolai végzettséget, képesítést és az egyéb feltételeknek való megfeleltetést tanúsító okiratok másolatát,
* a Társaság vezetésére vonatkozó szakmai elképzelések bemutatását, részletes szakmai vezetői programot,
* díjazási igény megjelölését,
* nyilatkozatot arról, hogy

o   nem áll cselekvőképességet kizáró/teljesen vagy részlegesen korlátozó gondnokság alatt,

o   a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul,

* a pályázat tartalma közölhető harmadik személlyel,
* 3 hónapnál nem régebbi hatósági erkölcsi bizonyítványt a Ptk. 3:22. § (4)-(6) bekezdései szerinti feltételek igazolásáról,
* a pályázó nyilatkozatát arról, hogy megfelel vezető tisztségviselővel szemben a jogszabály által meghatározott követelményeknek, valamint nem állnak fenn vele szemben a vezető tisztségviselőkkel szemben a jogszabályokban meghatározott kizáró, valamint összeférhetetlenségi okok, melynek keretében köteles nyilatkozni arról, hogy:
* a Ptk. 3:115. §-a értelmében személyével kapcsolatban összeférhetetlenség nem áll fenn,
* nyilatkozat arról, hogy a pályázó hozzájárul a pályázata képviselő-testületi ülésen történő tárgyalásához,
* nyilatkozat arról, hogy az egyes vagyonnyilatkozat-tételi kötelezettségekről szóló 2007. évi CLII. törvény alapján vagyonnyilatkozat-tételi kötelezettségének eleget tesz.

**A pályázat benyújtásának határideje: 2025. november 3. (**a postai bélyegző legkésőbbi dátuma)

**A pályázat benyújtásának módja:**

A pályázatot postai úton Cegléd Város Önkormányzatának címezve (2701 Cegléd, Pf.: 85.), vagy személyesen, Cegléd Város Önkormányzatának Polgármestere (2700 Cegléd, Kossuth tér 1. 109. iroda) részére, 2 (kettő) egyező papíralapú példányban (1 eredeti és 1 másolati) zárt borítékban kell benyújtani. A borítékon szükséges feltüntetni: „Kossuth Művelődési Központ Nonprofit Közhasznú Korlátolt Felelősségű Társaság ügyvezető (vezető tisztségviselő) pozíció betöltésére pályázat”

**A pályázat elbírálásának határideje: 2025. november 20.**

**A pályázat elbírálásának rendje:** A pályázókat Cegléd Város Önkormányzatának Képviselő-testülete (a társaság legfőbb szerve) bírálja el és dönt az ügyvezető személyéről.

**A pályázati kiírás közzétételének ideje, helye: 2025. szeptember 22.**

**Cegléd Város Önkormányzatának honlapja:**  [https://cegled.asp.lgov.hu](https://cegled.asp.lgov.hu/).

A pályázat kiírója fenntartja magának azt a jogot, hogy a pályázatot eredménytelennek nyilvánítsa.